টেন্ডারের টাকা দিতে ঠিকাদারের কাছে ‘কাটমানি’ চাইছে BDO!

পূর্ব মেদিনীপুর: স্কুল বিল্ডিং নির্মাণের কাজ শেষ হয়েছে। ঠিকাদার কাজ সম্পন্ন হলে তিনি বিল বানিয়ে দেন বিডিওকে (BDO)। কিন্তু বিলের টাকা ছাড়তে কাটমানি (Bribe) চাইছেন বিডিও, এই অভিযোগ উঠল পূর্ব মেদিনীপুর (Purba Medinipur) জেলায়। ঘটনা প্রসঙ্গে জানার জন্য বিডিওর সঙ্গে যোগাযোগ করা হলেও কোনও প্রতিক্রিয়া পাওয়া যায়নি। এদিকে স্থানীয় বিধায়ক (MLA) এই বিষয়ে কোনও মন্তব্য করতে চাননি।

ঠিকাদারের কাছ থেকে ৫০ হাজার টাকার কাটমানি চাওয়ার অভিযোগ উঠলো পূর্ব মেদিনীপুর জেলার এগরা ২ নম্বর ব্লকের বিডিও অরিজিৎ গোস্বামীর বিরুদ্ধে। জানা গিয়েছে এগরা ২ নম্বর ব্লকের পানিপারুল হাইস্কুলে প্রায় ৬ লক্ষ টাকা খরচ করে স্কুল বিল্ডিং তৈরী হয়েছে। কাজ শেষ করার পর ঠিকাদার এগরা ২ নম্বর ব্লকের বিডিওর কাছে বিল জমা দিলেও কোনভাবে টাকা মেলেনি বলে অভিযোগ। বিডিও ঠিকাদারকে বলেন, ৫০ হাজার টাকা কাটমানি দিলে তবেই বিল ছাড়া হবে।

আরও পড়ুন: ঘন কুয়াশার জেরে সাগরে বন্ধ ভেসেল পরিষেবা, ভোগান্তি পুণ্যার্থী ও নিত্যযাত্রীদের

খেজুরদা গ্রামের বাসিন্দা ও ঠিকাদার রাজু জানা জানিয়েছেন, “টেন্ডার নেওয়ার জন্য আগেও আমি বিডিও অরিজিৎ গোস্বামীকে টাকা দিয়েছি। এখন আবার বিল ছাড়ার জন্য নতুন করে ঘুষ চাইছে।” এই বিষয়ে এগরার বিধায়ক তরুণ কুমার মাইতি জানিয়েছেন, “এটা ঠিকাদার ও বিডিওর বিষয়। এই ব্যাপারে আমার মন্তব্য না করাই ভালো। তবে আমি খোঁজ নিয়ে দেখবো।” এদিকে ফোনে যোগাযোগ করে হলে এই প্রসঙ্গে এগরা ২ নম্বর ব্লকের বিডিও অরিজিৎ গোস্বামীর কোন প্রতিক্রিয়া পাওয়া যায়নি। তবে ব্লক প্রশাসনিক আধিকারিকের এই ঘটনায় নিন্দার ঝড় উঠেছে সর্বত্রই।

দেখুন আরও খবর: